**LIDL DOLAZI U SENTU**

**Od 9. marta, građani Sente imaće priliku da svakodnevno uživaju u jedinstvenom iskustvu kupovine u diskontu najmodernijeg tipa – prva Lidl prodavnica biće otvorena na adresi Petefi Šandora 45, tačno u 8:00 časova.**

„Prodavnica u Senti je prva Lidl prodavnica koju otvaramo u ovoj godini, zbog čega nam je ona posebna. Tim od više od 25 novih kolega privodi kraju pripreme i sa nestrpljenjem iščekuje svoje prve potrošače“, izjavila je **Martina Petrović, rukovodilac Korporativnih komunikacija u Lidlu Srbija.**

Pri samoj izgradnji prodavnice, u kojoj je učestvovalo oko 20 domaćih podizvođača, na urbanističkom planu je ostvarena odlična saradnja sa predstavnicima lokalne vlasti, kako bi se i parcela i šire okruženje razvili i prilagodili budućoj nameni. Takođe, Lidl Srbija se postarao da finansira i uredi deo obližnje pešačke staze.

Pored brze i jednostavne kupovine i pažljivo odabranog asortimana sa najboljim odnosom cene i kvaliteta, Lidl donosi i druge zanimljivosti za svoje potrošače. To su tematske nedelje koje donose proizvode iz različitih delova sveta poput Španije, Grčke, Azije i sl, kao i Deluxe i Favorina linija ekskluzivnih proizvoda povodom predstojećih praznika. Senćane očekuje i „Lidl Plus“ aplikacija koja im pruža mogućnost da postanu deo Lidlovog programa lojalnosti i tako ostvare brojne pogodnosti u vidu dodatnih ušteda.

Za sve mame koje se porode u Opštoj bolnici Sente u nedelji nakon otvaranja Lidla u ovom gradu, tačnije od 9. do 16. marta, Lidl je obezbedio i posebne pakete pod nazivom „Bebina čarobna kutija“, sa proizvodima za mame i njihove mališane.

Nova Lidl prodavnica u Senti broji preko 25 novih zaposlenih koje očekuje moderno radno okruženje, petodnevna radna nedelja i plaćen svaki minut rada. Podsećamo da je Lidl svim svojim zaposlenima uz februarsku platu obezbedio bonus u iznosu od 50% zarade i da je najavio povećanje plate svim zaposlenima od marta, što za prodavce znači povećanje u iznosu od oko 10%. Kompanija će se postarati da i dalje omogućava privlačne uslove za svoje zaposlene, zbog čega je u više navrata dobijao i prestižne sertifikate, od kojih je prestižno priznanje „*Top Employer“*, sa sobom poneo već treću godinu za redom.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.000 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 65 prodavnica u 37 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)